Document ID: 32009R0110

UREDBA KOMISIJE (ES) št. 110/2009
z dne 5. februarja 2009
o spremembi seznama držav iz Priloge I k Uredbi Sveta (ES) št. 519/94
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 427/2003 z dne 3. marca 2003 o posebnem prehodnem zaščitnem mehanizmu za določene izdelke pri uvozu s poreklom iz Ljudske republike Kitajske in spremembah Uredbe (ES) št. 519/94 o skupnih pravilih za uvoz iz nekaterih tretjih držav (1) ter zlasti člena 22(3) Uredbe,
po posvetovanju s svetovalnim odborom,
ob upoštevanju naslednjega:
(1)
Svet je z Uredbo (ES) št. 519/94 (2) sprejel skupna pravila za uvoz iz nekaterih tretjih držav, ki prav tako vsebujejo določbe o zaščitnih ukrepih.
(2)
Uredba (ES) št. 519/94 se med drugim uporablja za uvoz s poreklom iz Ukrajine.
(3)
Z Uredbo (ES) št. 427/2003 je Svet sprejel skupna pravila za prehodni zaščitni mehanizem za določene izdelke pri uvozu s poreklom iz Ljudske republike Kitajske in spremenil Uredbo (ES) št. 519/94 o skupnih pravilih za uvoz iz nekaterih tretjih držav.
(4)
Z Uredbo (ES) št. 427/2003 je Svet pooblastil Komisijo za posodabljanje Priloge I k Uredbi (ES) št. 519/94.
(5)
Glede na to, da je Ukrajina postala članica Svetovne trgovinske organizacije, je treba zagotoviti, da se jo izvzame iz obsega uporabe Uredbe (ES) št. 519/94.
(6)
Ukrepi, predvideni s to uredbo, so v skladu z mnenjem svetovalnega odbora -
SPREJELA NASLEDNJO UREDBO:
Edini člen
Ukrajina se črta iz Priloge I k Uredbi (ES) št. 519/94.
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. februarja 2009

Labels: 13
18
3
5